જો સરકારે ખરેખર કાળાં નાણાં પર અંકુશ લાવવા માટે જ આવું પગલુ ભર્યું હશે તો દર વર્ષે દેશમાં કેટલું કાળું નાણંુ પેદા થાય છે તે અંગે અનેક પ્રકારના અનુમાન લગાવવામાં આ‍વી રહ્યા છે. નેશનલ ઈન્સ્ટિટયૂટ ફોર ફાઈનાન્સ એન્ડ પોલિસીના એક કથિત ખાનગી સર્વે મુજબ વર્ષ ૨૦૧૩માં જીડીપીના ૭૫ ટકા બરાબર સમાંતર રીતે બ્લેક ઈકોનોમી ચાલી રહી હતી. એનઆઈપીએફપીના ૧૯૮૫માં કરવામાં આવેલા સતાવાર સર્વેમાં વર્ષ ૧૯૮૪માં જીડીપીની સરખામણીએ લગભગ ૨૧ ટકા કાળુ નાણું હોવાનું અનુમાન લગાવવામાં આવ્યુ હતુ. તે વખતે દેશના જીડીપીના આંકડા ૧૭૩,૪૨૦ કરોડ હતો. અને માનવામાં આવી રહ્યું હતું કે ૩૬,૪૧૮ કરોડનું કાળું નાણું રહેલુ છે.